प्राचीन भारत (मने कि आज के समय के दक्खिन एशिया चाहे भारतीय उपमहादीप) के सीमा के भीतरे भर ना बलुक एह भाषा में पूरबी एशिया, दक्खिन-पूरबी एशिया आ मध्य एशियाई इलाका में भी रचना भइल आ एह तरीका से संस्कृत साहित्य के रचना के भूगोलीय आ इतिहासी दुनों किसिम के बिस्तार ब्यापक रहल बा। हालाँकि, संस्कृत भषा में रचल पुराना समय के सगरी बिसय के रचना आ ग्रंथ सभ के एह साहित्य के अंतर्गत रखल जाला, बाद के समय में एह श्रेणी में शुद्ध रूप से साहित्यिक रचना सभके रखल जाला आ संस्कृत भाषा के सीमित प्रचलन के बावजूद, एह भाषा में अभिन ले साहित्य के रचना हो रहल बा आ ई सगरी संस्कृत साहित्य के हिस्सा हवे।